**Referat fra styremøte i Buskerud Bygdekvinnelag**

20. februar 2018 kl. 13.30 hos Else Hval, Norderhov

Tilstede: Frøydis Løkensgard, Reidun Røisli, Else Hval, Sølvi Jødal og Kristin Baalerud.

Meldt forfall: Mette Rustand

Inger Margrethe Medhus kom til Hønefoss på toget med årsmeldingene, men måtte reise tilbake til Hallingdal etter ½ time.

**Sak 54/17 Godkjenning av innkalling og saksliste**

Enstemmig godkjent

**Sak 55/17 Godkjenning av referat fra styremøte hos Inger Margrethe Medhus i Hol 7. februar 2018**

Enstemmig godkjent

**Sak 56/17 Forts. av sak 17/17, sak 26 /17, 33/17, 42/17 og 52/17: Årsmøte 2018 i Buskerud Bygdekvinnelag i Drammen**

Program, nødvendig info og årsmeldinger ble pakka og sendt til alle laga i fylket med riktig antall for påmeldte utsendinger. Pr. i dag er vi 78 personer i alt på lørdag ettermiddag og kveld, noen færre til selve årsmøtet på søndag 11. mars 2018.

Arbeidsprogram og budsjett for 2018/2019 ble gjennomgått, og Kristin Baalerud reinskriver og kopierer opp. Det samme gjør hun med sanger som Mette sender over.

**Sak 59/16 Eventuelt**

* Ingen saker ble fremmet
* **Neste styremøte/arbeidsmøte blir fredag 9. mars 2018 fra kl. 17.00 i Drammen og fortsette lørdag 10. mars hele dagen før årsmøtet begynner.**